《述古 其三》
宋代·洪朋

木秀风必摧，岸堆流必湍。人生裨海内，出处甚独难。

尼父称大圣，车辙不得安。落落抱正直，鼎鼎见疑患。

颜前苟无腼，身后亦不刊。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。